ଅର୍ଗସ ବ୍ୟୁରୋଃ ଭାରତ-ଇଂଲଣ୍ଡ ଟି-୨୦ ସିରିଜ ପାଇଁ ଘୋଷଣା ହୋଇଥିବା ଭାରତୀୟ ଦଳରେ ମୁମ୍ବାଇର ଷ୍ଟାର ବ୍ୟାଟସମାନ ସୂର୍ଯ୍ୟ କୁମାର ଯାଦବ ସ୍ଥାନ ପାଇଛନ୍ତି । ବିଗତ କିଛି ଘରୋଇ ସିଜିନରେ ଏବଂ ଆଇପିଏଲରେ ଭଲ ପ୍ରର୍ଦଶନ କରି ଆସୁଥିବା ସୂର୍ଯ୍ୟଙ୍କ ଦୀର୍ଘ ପ୍ରତୀକ୍ଷାର ଅନ୍ତ ଘଟିଛି । ତେବେ ଭାରତୀୟ ଦଳରେ ଯୋଗ ଦେଇ ଅଧିନାୟକ ବିରାଟ କୋହଲି ଏବଂ ଉପ ଅଧିନାୟକ ରୋହିତ ଶର୍ମାଙ୍କ ଠାରୁ ବହୁତ କିଛି ଶିଖିବାକୁ ସୂର୍ଯ୍ୟକୁମାର ଆଶା କରିଛନ୍ତି।
ଏହା ସହ ସମସ୍ତ ଭାରତୀୟ ଖେଳାଳିଙ୍କ ସହ ଭଲ ସମୟ ବିତାଇବାକୁ ଲକ୍ଷ୍ୟ ରଖିଛନ୍ତି । ଲଗାତାର କିଛି ଆଇପିଏଲରେ ଭଲ ପ୍ରର୍ଦଶନ କରିବା ପରେ ଭାରତୀୟ ଦଳରେ କୌଣସି ସମୟରେ ସୁଯୋଗ ମିଳିପାରେ ବୋଲି ସେ ଆଶା ରଖିଥିଲେ । ଇଂଲଣ୍ଡ ବିପକ୍ଷ ଟି-୨୦ ସିରିଜରେ ସୂର୍ଯ୍ୟକୁମାରଙ୍କ ସହ ଇଶାନ କିଶନ ଏବଂ ରାହୁଲ ତେୱାତିଆଙ୍କୁ ପ୍ରଥମ ଥର ପାଇଁ ଭାରତୀୟ ଦଳରେ ସାମିଲ କରାଯାଇଛି।
